Slutresultatet blev imidlertid, at HUR besluttede at indføre stambusnettet i tre etaper ved sit møde den 26. oktober 2001.<ref>''Stambusserne næsten på skinner'' af Anders Borring-Møller. HT-nyt 10/2001, s. 3.</ref><ref>''Stambus behandles politisk'' af Per Gellert. HT-nyt 1/2002, s. 5.</ref> Den første skete 20. oktober 2002 i forbindelse med indvielsen af metroen,<ref>''A-busserne - metro på gadeplan'' af Jesper Kiby Denborg. Busfronten 161/2002, s. 11-14.</ref> og anden etape fulgte 25. maj 2003. Her blev linje 550S nedlagt og erstattet af den nye linje 6A mellem Rødovrehallen og Vesterbros Torv. Samtidig forlængedes linje 13 fra Rødovre Centrum til Glostrup st., mens linje 650S omlagdes til Kvæsthusbroen og samtidig overtog ekstrakørslen. Stykket mellem Vesterbros Torv og Tietgensbroen bortfaldt derimod uden erstatning.<ref name="BF 167">''Linieændringer maj 2003'' af Thomas de Laine. Busfronten 167/2003, s. 17-18.</ref>
Filosofi Historie Foreninger Organisationer